
REPUBLIKA HRVATSKA
MEĐIMURSKA ŽUPANIJA
OPĆINA SELNICA
OPĆINSKO VIJEĆE

Izvod iz Zapisnika sa 28. sjednice Općinskog vijeća Općine Selnica održane 30. rujna 2024.

Predsjednik Općinskog vijeća Pozivom, Klasa: 024-01/24-01/5, sazvao je 25. rujna 2024. godine 28. sjednicu Općinskog vijeća za dan 30. rujna 2024. godine u 19:30 sati. 
Na Sjednici su bili nazočni: Nikola Hren, Ivana Novak, Snježana Debelec, Dragica Karlovčec, Davor Debelec, Nevenka Oletić, Lovro Horvat i Robert Novinić.
Ivan Kočila, Marijan Fajfar, Josip Bogdan i Radovan Zadravec su se ispričali zbog nedolaska na sjednicu.
Marija Jagarinec Sić nije nazočila na sjednici te nije ni opravdala razlog izostanka s iste.
Ostali prisutni: Načelnik Ervin Vičević, referentice JUO Općine Selnica (Gordana Vugrinec-Tomšić, Lea Hajdinjak i Bosiljka Oletić), predsjednici Mjesnih odbora Selnica, Zaveščak, Merhatovec, Praporčan.
Mediji: Radio 105, List Međimurje, Radio 1, Međimurske novine, Međimurski.hr

 Za Sjednicu je predložen sljedeći dnevni red: 
1. Prijedlog Odluke o izradi Prostornog plana uređenja Općine Selnica
2. Prijedlog Odluke o kupnji nekretnine k.č.br. 17386 k.o. Selnica
3. Prijedlog Odluke o usvajanju Izvješća o provedbi plana upravljanja imovinom u vlasništvu Općine Selnica za 2023. godinu
4. Prijedlog Izmjene i dopune Odluke o prodaji nekretnine u Bukovcu k.č.br. 2422 k.o. Selnica
5. Prijedlog Zaključka o prihvaćanju Izvješća načelnika Općine Selnica za razdoblje od 01. srpnja do 30. prosinca 2023. godine
6. Ostala pitanja i prijedlozi 



Predsjednik OV utvrdio je da je na sjednici prisutno 8 od 13 članova predstavničkog tijela.

Predsjednik OV otvorio je aktualni sat.

Robert Novinić postavio je pitanje vezano za popravak javne rasvjete i problema oko odugovlačenja radova. Na pitanje je odgovorio načelnik. 
Davor Debelec je postavio pitanje je li se direktorica Međimurskih voda javila vezano za poziv na sjednicu. Na pitanje je odgovorio načlenik. U raspravu se uključio i predsjednik OV.
Davor Debelec j napomenuo kako je potrebno skinuti bankine na nekim mjestima po općini, kao što su Voćarski, put, Vinogradska cesta…

Kako nije bilo više rasprave u Aktualnom satu, Predsjednik OV je isti  zatvorio.

Predsjednik OV dao je na usvajanje Izvod iz Zapisnika sa 27. sjednice OV održane 26.08.2024. godine te je isti prihvaćen i JEDNOGLASNO usvojen.

Predsjednik OV dao je na usvajanje predloženi Dnevni red. Nakon glasanja, predsjednik OV konstatirao je da je Dnevni red usvojen JEDNOGLASNO. 


Točka 1.) 

Načelnik je objasnio 1. Točku Dnevnog reda te je izvijestio članove OV u kojoj je fazi izrada Prostornog plana uređenja Općine Selnica.
Kako nije bilo više pitanja ni rasprave, Predsjednik OV dao je prijedlog akta na usvajanje te je isti usvojen jednoglasno, sa 8 glasova ZA.

Odlukea o izradi Prostornog plana uređenja Općine Selnica prilog je Zapisnika broj 1. i njegov je sastavni dio.

Točka 2.) 

Predsjednik OV dao je riječ načelniku. Načelnik je objasnio prijedlog akta. U raspravu se uključio Robert Novinić.
Kako nije bilo više rasprave po navedenoj točci, prijedlog akta je dan na usvajanje. Nakon glasanja Predsjednik OV konstatirao je da je Prijedlog Odluke usvojen JEDNOGLASNO, sa 8 glasova ZA.

Odluka kupnji nekretnine  k.č.br. 17386  k.o. Selnica prilog je zapisnika broj 2 i njegov je sastavni dio.

Točka 3.)

Predsjednik OV je obrazložio navedeno Izvješće te je napomenuo kako isto izrađuje tvrtka Mobes kvaliteta. 
Predsjednik OV je otvorio raspravu po ovoj točci.

Kako nije bilo pitanja i rasprave, Predsjednik OV dao je prijedlog akta na usvajanje. Nakon glasanja konstatirao je da je prijedlog akta usvojen JEDNOGLASNO, sa 8 glasova ZA.

Odluka o usvajanju Izvješća o provedbi plana upravljanja imovinom u vlasništvu Općine Selnica za 2023. godinu.prilog je zapisnika broj 3 i njegov je sastavni dio.


Točka 4.)

Predsjednik OV dao je riječ načelniku. Načelnik je objasnio prijedlog akta te je napomenuo kako se izradila nova procjena nekretnine jer ista nije legalizirana.
Kako nije bilo rasprave po navedenoj točci, prijedlog akta je dan na usvajanje. Nakon glasanja Predsjednik OV konstatirao je da je Prijedlog Odluke usvojen JEDNOGLASNO, sa 8 glasova ZA.

Odluka o izmjeni i dopuni Odluke o prodaji nekretnine u Bukovcu k.č.br. 2422 k.o. Selnica prilog je zapisnika broj 4 i njegov je sastavni dio.

Točka 5.)

Predsjednik OV dao je riječ načelniku. Načelnik je objasnio prijedlog akta.  

Kako nije bilo pitanja i rasprave, Predsjednik OV dao je prijedlog akta na usvajanje. Nakon glasanja konstatirao je da je prijedlog akta usvojen JEDNOGLASNO, sa 8 glasova ZA.

Zaključak o prihvaćanju Izvješća načelnika za razdoblje od 01. Srpnja do 30. Prosinca 2023. godine  prilog je zapisnika broj 5 i njegov je sastavni dio.

Točka 6.)

Predsjednik OV dao je riječ načelniku.
 

Načelnik je najavio kako je pješačka staza u Ulici Zrinskih završena te da se kreće u postupak jednostavne nabave za 2.fazu radova, tj. nabavu radova za izgradnju usporivača prometa. Ujedno je napomenuo kako se čeka ponuda HBOR-a za kreditiranje radova kanalizacije.
Dragutin Debelec je napomenuo kako treba sanirati nekoliko prometnica u Merhatovcu. Ujedno je skrenuo pažnju kako je odvodnja, kod Zadravec (Merhatovec 6 i 7) loše napravljena te je predložio izgradnju dječjeg igrališta kod društvenog doma u Merhatovcu.

Kako nije bilo više pitanja, predsjednik OV zahvalio se vijećnicima te je zatvorio sjednicu u 19:50  h.

Zapisnik vodila: Bosiljka Oletić

                                                                                                               Predsjednik OV
									        Općine Selnica
								                   Nikola Hren, dipl.iur.

